Etelä-Savo/Mikkeli

Jättiläisen ovi, Kaarnavuori, Mikkeli

Ennen suomalaisia ja lappalaisia asui Suomessa jättimäistä muinaiskansaa, jota sanottiin milloin kalevanpojiksi, hiisiksi, metelinkansaksi, munkeiksi, jatuleiksi tai jättiläisiksi.

 Osa heistä eli varsin yksinkertaista elämää eläen maakuopissa, ja hankkien ruokansa metsästellen ja kalastellen. Toiset kuitenkin kehittyneempää väkeä. Heillä oli kallion sisällä  isot ja hyvät asunnot.

Kaarnavuoressa asui ensimmäisten ihmisten tullessa jättiläinen perheineen. Hänellä oli vuoressa viihtyisä koti. Sen ovi, joka nykymitoissa on 40 m korkea ja 10 m leveä, avautui  suoraan veden partaalle. Ovelta vei louhikkotie maalle.

Jättiläinen oli kuullut, että mikä tehdään, se kannattaa tehdan kanssa. Niinpä hän oli tervannut asuntonsa kivioven niin, että se mustana paistoi kauas järvelle. Oven yläpuolella oli katos, jotta portaat eivät sadeilmoilla kastuneet.

Jättiläisen naapureina eleli piruja ja hiisiä, joiden luolia ja asuntolouhikkoja on muutaman kilometrin  päässä jättiläisen asunnosta.

Niiltä ihmiset ja erikoisesti tietäjät  kävivät kysymässä neuvoja vielä hieman yli 100 vuotta sitten.

Kun ihmisiä alkoi tulla Mikkelin tienoille, toi jättiläisen tyttö isälleen nähtäväksi uudisraiviolta poimimansa kyntömiehen hevosineen kysyen, mikä tämä uusi maan myyrästäjä oli. Isä tarkasteli pelokasta ihmistä ja sanoi:

- Se on niitä, joiden pitää täällä meidän jälkeemme asuman. Vie se sinne, mistä löysit. Meidän on aika muuttaa.

Jätti lukitsi asuntonsa oven ja muutti perheineen pois.

Nykyään suurin osa tervasta on kulunut pois, mutta tervan loput näkyvät ovessa vieläkin. Vuorikiipeilijät käyttävät oven katossa harjoitellessaan kiipeilyä ohi ylikaltevien paikkojen.

Mitä vuoren sisällä on, sitä ei kukaan tiedä, koska kukaan ei tiedä, miten oven saa auki.

Kararnavuori on entisen Anttolan kunnan saaristossa oleva vuori. Se on tunnettu kiipeilypaikka ja kuuluisa maisemallisella erittäin näyttävistä jyrkänteistään. Vuori on merkitty GT-karttaan.

**MUITA SULJETTUJA OVIA:**

Kivi- tai rautaovi, joka sulkee pääsyn luolan peräosaan, on yleinen tarinoiden aihe useissa Etelä- ja Länsi-Suomen luolissa. Tällöin kyseessä on tavallisesti nelikulmainen lohkare, jonka pintaa voi peittää valuvesistä saostunut ruostekerros. Kokemäellä oli Kokemäenjoen varrella erikoinen Pirunovi, joka kuitenkin tuhoutui 1880-luvulla ukkosen iskettyä  sen päällä kasvaneeseen kuuseen. Kuusamossa on Kitkajoen varrella Hiidenoveksi kutsuttu paikka.